Skandinavisk UFO Information 

Danmarks UFO Forening 



UFO-Mail nr. 30 


23. februar 2004 


SUFOI på PI 

SUFOI's formand, Kim Møller Hansen, er interviewet af radiojournalisten Nalle 
Kirkvåg til et fagbogsprogram på PI, Læst & Påtalt 

(http://www.dr.dk/pl/laestogpaatalt/index.asp). I programmet anmeldes et 
populærvidenskabeligt etnografisk særnummer om konspirationsteorier 
(Jordens Folk nr. 4, december 2003), der udgives af Dansk Etnografisk 
Forening. I denne anledning er Kim Møller Hansen blevet bedt om at sige noget 
om konspirationsteorier, hvad det er for en type mennesker som dyrker dem? 
Hvorfor? etc. 

Resultatet kan formentlig høres onsdag den 25. februar kl. 14.00 - med 
genudsendelse lørdag den 28. februar kl. 9.40. 


UFO-Nyt 

Det nye nummer er netop kommet gaden. Det handler 
bl.a. om alien-bortførelser. Er det virkelig sandt, at 4 mio. 
amerikanere har været bortført af aliens? 

I UFO-Nyt kan du også læse om: 

o Orberne kommer! De mystiske orber dukker i 
stigende grad op på hjemmesider og i internationale 
ufo-tidsskrifter og skaber debat: Aliens, ånder eller 
partikler i luften? Navnet kunne lyde som noget fra 
Tolkiens univers og de nye storfilm, men der er tale 
om en ny type ufo-fotos, der mystificerer, 
o Striebers ukendte verden: Der er nu gået mere end 
15 år, siden Whitley Striebers bog »Communion« 
dukkede op i USA. Han havde tidligere i sin 
gyserbogskarriere skræmt sine læsere, men nu 
hævdede han, at han havde mødt aliens. Ukendte, 
små væsener førte ham bort mod hans vilje. Hvad er 
der sket siden? Og hvad laver Strieber i dag? 



Orberne kommer! 

Kan vi finde mariboerne? 
Bortfort af aliens eller drømme? 
Gyser-forfatterens ukendte verden 








IFO 


Der kommer stadig flere og flere kilder til misfortolkninger. Nu har endnu en 
ballon sluttet sig til denne kategori. Den 19. februar 2003 befandt et vidne sig i 
det sydlige Puerto Rico, da han fik øje på et ukendt objekt højt oppe på 
himlen. Han tog et foto af det og kontaktede ved hjemkomsten CUFOS (Center 
for UFO Studies), som undersøgte sagen. 

John Timmerman og Mark Rodeghier fandt meget hurtigt ud af, at det drejede 
sig om en luftskibsformet ballon, som befandt sig i en højde på 5.000 m 
fastgjort til en wire. Ballonen indgik i et projekt, hvor USA's sydgrænse 
bevogtes ved hjælp af radar. I den senere tid er de også blevet brugt i kampen 
mod terrorisme. Der findes i alt 11 af den slags balloner, hvoraf en af dem var 
i det sydvestlige Puerto Rico. Det var med stor sandsynlighed den, vidnet 
fotograferede. 

Kilde: International UFO Reporter, foråret 2003 /-for _ 

Denne artikel er gengivet fra UFO-Nyt nr. 1, 2004 

Kan vi finde marsboerne, 
hvis de er der? 

NASA landsatte i januar 2004 to robotter på Mars-overfladen og 
har planer om flere Mars-missioner samt på længere sigt planer 
om at sende mennesker til Mars. NASA's overordnede 
målsætning er klar: Man vil finde ud af, om den røde planet 
engang har huset liv. 

Af Ole Hermingsen 

Den nuværende eftersøgning efter liv er nødvendigvis begrænset til liv, som vi 
kender til det - organismer afhængig af vand. En space.com-læser 
kommenterede for nylig dette spørgsmål og mente, at det var hovmodigt af os 
mennesker simpelthen at tro på, at enhver anden form for liv vil være nøjagtig 
som os selv. De forskere, der beskæftiger sig med ET har et lignende syn på 
tingene. 

„Videnskabsmænds indgangsvinkel til at finde liv er meget Jord¬ 
centreret'," siger Kenneth Nealson, der er geo-biolog ved University of 
Southern California i USA. 

„Problemet er, at der ud over kulstof-baseret og vand-afhængigt liv ikke er 
mange andre muligheder at basere sig på, når man skal designe en 
rummission til Mars. Baseret på, hvad vi ved om selve livet på Jorden, 
fastsætter vi de grænser, inden for hvilke vi kunne tænkes at søge efter liv på 
andre kloder", siger Nealson og tilføjer: 

„Inden for disse rammer er der imidlertid ekstreme forekomster af liv på 
Jorden, som kan fortælle os noget om mulige eftersøgningssteder på råkolde 
Mars." 

Nealson og hans kolleger fandt for nylig en organisme, som er den hidtil mest 
ekstreme, hvad angår de temperaturer, den kan overleve under. Corien 
Bakersman, studerende i Nealsons laboratorium, opdagede en bakterie ved 
navn psychrobacter cryopegella. Den lever og reproducerer sig under 
betingelser så kølige som -10 graders Celcius. Opdagelsen af denne bakterie i 
en flydende saltsø under Sibiriens permafrost blev offentliggjort i det 
videnskabelige tidsskrift Astrobiology. 

Bakterien kan fortsat fungere og overleve selv ved en temperatur på -20 
graders Celcius, selv om den standser selve formeringen ved denne lave 
temperatur. 

„Denne organisme kan eksistere ved en lavere temperatur end nogen anden 
tidligere opdaget organisme", fortæller Nealson. 

Nealsons team regner med, at på visse tidspunkter af Mars' historie, har 
tipningen af planetens poler til en mere skrå omdrejningsakse opvarmet 
kalotten på nordpolen til -20 graders Celcius eller mere på grund af den øgede 
solvarme. 

„Hvis isen i de polare egne blev opvarmet til vandform, ville organismer som 
cryopegella kunne have vågnet og repareret skader, der måtte være opstået i 
deres forskellige cellekomponenter"; , fortæller Nealson. 

Når så betingelserne skiftede få millioner år senere, og planeten blev koldere 
og koldere, kunne disse organismer have været de sidste overlevende. 


Det betyder ikke nødvendigvis, at der er mikrober i dvale i iskapperne på Mars. 
Men det antyder en bredere ramme for mulige lokaliteter for livsbetingelser, så 
Nealsons materiale bør tages med i betragtning. 

Andre forskere er enige, og flere opdagelser Jorden over af denne type i de 
senere år indikerer, at polarregionerne på Mars kunne være primære 
„jagtområder". Som på Jorden kunne organismer i disse områder måske være 
dækket af naturligt forekommende „frostvæske" eller være i stand til at gå i 
dvale i tusindvis af år, afventende en kortvarig optøning. 

De nuværende to Mars-landere skal ikke udforske polarregionerne. Men 
NASA's Mars Phoenix Lander, der er fastsat til opsendelse i 2007, er beregnet 
til at undersøge nordpolsområdet. 

Imidlertid erkender videnskabmænd, at der sagtens kunne være liv, der ikke 
kræver vand, andetsteds i universet. Og nogle astrobiologer forsøger at 
udforske disse muligheder. Men det er et vanskeligt emne at beskæftige sig 
med. Når man leder efter liv, som vi ikke kender til, er det vanskeligt i sig selv 
at have en mening om, hvad man skal forvente. Nealson er i forreste linje 
hvad angår en gryende anstrengelse for i det mindste at overveje, hvad der 
kunne være derude. 

„Det vil have form og komposition. Det vil have struktur"-,, sagde Nealson ved 
en sammenkomst for astrobiologer forrige år. Disse karakteristika er 
nødvendige for at omsætte en slags energi til en anden - en proces som han 
anser for at være fundamental for livet. 

„Der er selvfølgelig andre elementære ting. Livet reproducerer sig selv , og livet 
udvikler sig. Og fordi det forbruger energi, producerer det også affaldsstoffer. 
Og det har nogle bestemte aktiviteter, der synes at være universelle, og en af 
dem er bevægelse." 

Så måske er der liv på Mars, måske er der ikke. Hvis der findes nogle kræ 
deroppe, er de måske, måske ikke, som bakterier på Jorden. Under 
laboratoriebetingelser var videnskabsmænd i 2001 i stand til at få encellede 
organismer til at optage aminosyrer - en fundamental byggesten for liv, som 
ingen andre kendte livsformer anvender. 

Denne opdagelse er på kanten af skabelsen af kunstigt liv, siger eksperter. 
Den indikerer også, at liv andre steder i universet kunne fungere efter 
fuldstændigt anderledes regler end dem, vi er vant til. Hvis liv på Mars er 
fundamentalt forskelligt fra, hvad videnskabsum04-030.phpmænd anser liv for 
at være, så kan de nuværende og fremtidige rummissioner måske overhovedet 
ikke opdage, hvad der måtte findes lige neden under deres mekaniske næser. 


Charles Berlitz død 

Bestsellerforfatteren Charles Berlitz, der i en 
menneskealder var stærkt knyttet til myten om 
den mystiske Bermudatrekant, døde i december 
2003. 

Af Ole Henningsen 

11980'erne flyttede den kendte forfatter sammen med sin 
kone til Fort Lauderdale i Florida, hvor han også døde den 
18. december 2003 i en alder af 90 år. 




Charles Berlitz stammede fra en berømt familie, idet hans bedstefar i 1878 
startede den verdensberømte Berlitz-sprogskskole, der har afdelinger over alt i 
verden. I ufo-kredse var han mest kendt for sit medforfatterskab - sammen 
med William L. Moore - til bogen Ufo'et der styrtede, der på Bogans forlag 
udkom i 1981 og blev genudgivet i 1997 med titlen Ufo styrtet ved Roswell. 
Det var en af de bøger, der i høj grad, også i Danmark, var med til at 
cementere myten om et rumskib, der skulle være styrtet ned ved Roswell i 
New Mexico i USA. I reklamer for bogen blev det anført, at den byggede på 
detektivarbejde og videnskabelige analyser, men denne beskrivelse af 


forfatternes metoder o 


)ostulater er nok en overdrivelse af dimensioner. 

Dder og pc 

Gennem årene skrev Charles Berlitz om alskens 
emner spændende fra myten om det forsvundne rige 
Atlantis, der sank i havet, til hans bog om 
Dommedag 1999, der bygger på spåmanden og 
mystikeren Nostradamus' værker. Men det blev 
spådommen om dommedagen i 1999 jo ikke mere 
rigtig af! Det kan man så i bagklogskabens uendeligt 
klare lys hovere over - eller måske lære noget af? 
Måske i grunden meget rammende om Charles Berlitz' forfatterskab anfører 
forfatteren og bibliotekaren Willy Wegner i sit afsnit om Bermudatrekanten i 
Politikens bog om Det Alternative, 2002, redigeret af Lars Peter Jepsen: „ Han 
så mysterier > som kun eksisterede på grund af manglende kildekritik eller 
bevidste udeladelser ." 

Stærke ord, men ikke desto mindre sande, hvis man begynder at gå hans 
værker efter kildekritisk. Og det var netop i forbindelse med myten om 
Bermudatrekanten, at han slog sit navn fast. 

Hans bog, Bermuda trekanten, udkom på dansk i 
1976 på Bogans forlag. Den var to år tidligere 
udkommet på engelsk - og havde solgt i over 5 
millioner eksemplarer. Senere billigbogsudgaver er 
solgt i endnu større oplag. Charles Berlitz' bog 
Forsvundet udkom på dansk i 1978. Hans anses 
ofte for at være Bermudatrekantens „fader", men 
det har langt fra sin rigtighed. 

Myten om Bermudatrekanten har formentlig i 

virkeligheden sin oprindelse i en artikel, skrevet af 
E. V. Jones for Associated Press den 16. 
september 1950 efterfulgt af en artikel "Sea 

Mystery at our Back Door" forfattet af George X. 

Sand (formodentlig et pseudonym) og 

offentliggjort i tidsskriftet Fate Magazine i oktober 
1952. Han anvendte bl.a. beretningen om de fem 
forsvundne Avenger-fly og forskellige 

skibsforsvindinger som eksempler. I artiklen omtaler Sand yderligere en 
trekant omfattet af Florida, Bermuda, and Puerto Rico. Så dermed var 
trekanten kommet på banen. 

I Dale Milton Titlers bog Wings of mystery (NY: Tower) fra 1962 anvender han 
udtrykket „Den dødelige trekant" i kapitel 14 i forbindelse med omtalen af de 
fem forsvundne fly. 

Forfatteren Vincent H. Gaddis fulgte tråden op i det amerikanske ugeblad 
Argosy i februar 1964, hvor han bl.a. skrev: 



„Træk en lige linje fra 
Florida til Bermuda, en 
anden fra Bermuda til 
Puerto Rico og en tredje 
tilbage til Florida gennem 
Bahamaøerne. Inden for 
dette område, kendt som 
Bermudatrekanten, har de 
fleste forsvindinger fundet 
sted." 

I en bog om havets store 
mysterier Invisible Horizons 
fra 1965 fortsatte Vincent 
Gaddis selv beretningerne 
om Bermudatrekanten, og 
andre forfattere er fulgt i 
hans spor, heriblandt 
Charles Berlitz. 

Mange bøger og tidsskrifter 
samt opfølgninger i radio og 
tv samt film har 
beskæftiget sig med mere 
eller mindre mystiske 
hændelser i Bermudatrekanten. Trekantens placering og område har også 
undergået forandringer, afhængig af hvilken forfatter der havde fat i stoffet. 
Bermudatrekanten levede ikke altid op til den mytiske farlighed, og så måtte 
man jo inddrage andre områder for at kunne finde tilstrækkeligt med mystiske 
skibsforsvindinger m.m. 

En af de største farer for myten om Bermudatrekanten - men specielt for 
forfatterne - var den amerikanske forskningsbibliotekar Lawrence David 
Kusche, der i sin bog The Bermuda Triangle Mystery - Solved (Warner, 1975) 
grundigt gennemgik en lang række påståede forsvindinger af skibe og fly. 
Bogen er senere genoptrykt adskillige gange. 

Kusche var ansat ved Arizona State University, og hans kritiske gennemgang 
af kildematerialet kunne det ikke stå for. Punkt efter punkt kunne Kusche 

for mystisk forsvinden efter nærmere 
vand. 

En af de mest omtalte 
„forsvindingsgåder" i relation til myten 
om Bermudatrekanten omhandlede fem 
af den amerikanske flådes Avenger 
torpedobombefly, der forsvandt sporløst 
under en flyvning ud for Floridas kyst i 
1945. 

Flyene lettede den 5. december fra Fort 
Lauderdale i Florida og skulle på en 
rutineflyvning. Efter en times flyvning 
mistede man radiokontakten med dem, 
og de forsvandt. Eftersøgningen gav 
heller intet resultat. 


påvise, at pastandene om en form 



Oermudc 


Kiami- 




Bermuda 

Triangle 


San -luar 
Pjcrto aco 



I sin bog fortæller forskningsbibliotekar Lawrence David Kusche, hvordan han 
kritisk har gennemgået det foreliggende kildemateriale, og efter yderligere 
efterforskninger er kommet frem til sin plausible teori om flyenes forsvinden. 
Meget kort sagt, er Kusche ikke i tvivl om, at piloterne simpelthen mistede 
orienteringen, flyene løb tør for brændstof og styrtede i havet i et nærmere 
angivet område. Altså uden større mystik. 

Flere fly af samme type er med mellemrum dukket op efter ihærdige 
dykkereftersøgninger, men aldrig de berømte fem fly. 

Som eksempel på den manglende 
kildekritik hos Charles Berlitz beretter 
Willy Wegner videre i sit afsnit om 
Bermudatrekanten i Politikens bog om 
Det Alternative, at Berlitz fx i det første 
kapitel af bogen Forsvundet skriver om 
en amerikansk vejrsatellit: 

„Den fungerer simpelthen ikke, når den 
passerer hen over Bermudatrekanten!" 
Berlitz henviser til professor Wayne 
Meshijian, der oplyses at have studeret dette fænomen. Han citeres for at have 
sagt, at der var tale om en kraft, man ikke vidste noget om. I virkeligheden 
skulle satellitten netop på det tidspunkt i sit kredsløb transmittere sine 
indsamlede data til en modtagestation i Wallops Island, Virginia. 
Båndoptageren skulle derfor spole tilbage til startpositionen. Under denne 
proces måtte den „gå død". Det vidste den citerede professor udmærket, og 
han var temmelig sur over, at hans udtalelser til Berlitz var blevet vendt og 
drejet til ukendelighed. Andre, der også er blevet citeret af Berlitz, er kommet 
med lignende klager. 

Det var altså ikke de seriøse arbejdsmetoder, der ligefrem kendetegnede 
Charles Berlitz og hans forfatterskab om bl.a. Bermudatrekanten og det 
nedstyrtede rumskib fra Roswell. 

Forfatterskabet er ophørt, men myterne lever stadig i bedste velgående. 



Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



